सरकार के इस तुगलकी फरमान से पुलिस वालों में हड़कंप मचा हुआ है. बिहार पुलिस मेंस एसोसिएशन सरकार के खिलाफ हल्ला बोलने की तैयारी कर रही है. पुलिसवालों को कहना है कि शराबबंदी कानून की वजह से उनके कैरियर पर ही खतरा मंडराने लगा है. इस कानून से पुलिस वालों के बीच इतनी दहशत है कि कोई भी इंस्पेक्टर प्रमोशन लेकर एसएचओ नहीं बनना चाह रहा है. पुलिस सूत्रों के मुताबिक करीब 30 इंस्पेक्टरों ने प्रमोशन लेने से इंकार कर दिया है.